Carles Aleñá

Carles Aleñá Castillo (* 5. január 1998, Mataró, Španielsko) je profesionálny španielsky futbalista hrajúci za španielsky klub FC Barcelona (momentálne hosťovanie v Getafe CF) ako záložník. Na drese nosí číslo 19.

 Klubová kariéra 

 Barcelona 
Aleñá sa narodil v Mataré, v mestskej časti Barcelony. Futbal začal hrávať ako 7-ročný, a to v mládežníckych kategóriách FC Barcelona. Po tom, ako postupne prešiel mládežou, začal hrať za FC Barcelonu B. Debutoval 29. augusta 2015 v zápase proti CF Pobla de Mafumet. Zápas sa skončil . Do konca roka 2015 dal Aleñá gól v UEFA Youth League, teda mládežníckej Lige majstrov. V decembri dal svoj prvý gól za Barcelonu B. Skóroval pri vonkajšej prehre  s CD Eldense. Debut za A-tím Barcelony prišiel 30. novembra 2016, a to v zápase Copa del Rey proti Hércules CF. V La Lige Aleñá debutoval 2. apríla 2017 ako náhradník za Ivana Rakitića pri vonkajšej výhre  nad Granadou. 28. júna 2017 podpísal profesionálny kontrakt s Barcelonou, ktorý zahŕňal výstupnú klauzulu 75 miliónov eur. V júli 2018 bol nominovaný na prestížnu cenu Golden Boy. 4. decembra 2018 bol oficiálne predstavený ako hráč A-tímu. 3 dni predtým dal svoj prvý gól v La Lige, a to proti Villarrealu. Barcelona doma vyhrala . V sezóne 2020/21 ho barcelonský veľkoklub poslal na hosťovanie do španielskeho klubu Getafe CF.

 Externé odkazy 
Carles Aleñá - Profil na oficiálnej stránke FC Barcelona
Carles Aleñá - Transfermarkt
Carles Aleñá - Soccerway

 Zdroj 

Kategória:Španielski futbalisti
Kategória:Katalánski futbalisti
Kategória:Futbaloví stredopoliari
Kategória:Hráči FC Barcelona
Kategória:Hráči FC Barcelona B
Kategória:Hráči v La Lige